laion/Wikipedia-Exotic huggingface dataset:
יום הזיכרון

האם התכוונתם ל... יום הזיכרון לחללי מערכות ישראל יום הזיכרון לשואה ולגבורה יום הזיכרון הבינלאומי לשואה יום הזיכרון ליצחק רבין יום הזיכרון (ארצות הברית) יום הזיכרון (בריטניה) יום הזיכרון ליהודי אתיופיה שנספו בדרכם לישראל ראש השנה – אחד משמותיו הוא "יום הזיכרון"
מדיין

מֵדֵיִין (בספרדית: Medellín) היא עיר בקולומביה, בירת מחוז אנטיוקיה. בשנת 2006 התגוררו בה 2.4 מיליון תושבים, והיא העיר השנייה בגודלה במדינה, אחרי בוגוטה. שטח השיפוט שלה משתרע על פני 382 קמ"ר, והיא שוכנת בגובה של כ-1,500 מ' מעל פני הים. ב-2013 זכתה מדיין בתואר "העיר החדשנית ביותר בעולם" בהתמודדות שערך ה-Urban Land Institute, בתמיכת ה"וול סטריט ז'ורנל", בין 200 ערים מובילות בעולם. היא הקדימה את ניו יורק ואת תל אביב, שזכו במקום השני והשלישי בהתאם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מגלה הארצות הספרדי חרונימו לואיס טחלו הגיע לאזור בו שוכנת מדיין ב-1541, אך לא התיישב בו. ב-2 במרץ 1616 הקים פרנסיסקו הררה אי קמפוסנו את היישוב הראשון, בשם סן לורנסו דה אבורה. ב-2 בנובמבר 1675 שונה שמו של היישוב לנואסטרה סניורה דה לה קנדלריה דה מֶדֶיִין. השם מדיין הוא כשמה של עיר באקסטרמדורה שבספרד. בשנות ה-80 וה-90 של המאה העשרים, נודעה העיר כמרכז בינלאומי לסחר בסמים. במקום פעל קרטל הסמים של מדיין בהנהגתו של פבלו אסקובר. הפשע ששרר ברחובות הפך אותה לאחת הערים המסוכנות בעולם, וב-1991 לבדה נרצחו בה 6,349 בני אדם. לאחר מותו של אסקובר, ובמיוחד מאז ראשית המאה ה-21, ירדה רמת הפשיעה בעיר באופן ניכר. במקביל, השקיעה הממשלה בשיפור התשתיות ובהקמת ספריות ובתי ספר. מדיין היא מקום מושבו של גרוּפּוֹ אֶמְפְּרֶסָרְיָאל אַנְטְיוֹקֶנְיוֹ, קבוצה שכוללת את הבנק הגדול בקולומביה, חברת ביטוח ותעשיות מזון ומלט. הקבוצה מגלגלת מחזור שנתי המוערך ב-17 מיליארד דולרים, ומעסיקה למעלה מ-80 אלף קולומביאנים. פרט לכך, יש במדיין תעשיית פלדה, טקסטיל, מזון ומשקאות ותעשיות כימיות. למעלה מ-30 אוניברסיטאות פועלות במדיין. עם החשובות שבהן נמנות אוניברסיטת אנטיוקיה והאוניברסיטה הלאומית של קולומביה. מאז 1957 נערך בעיר מדי חודש אוגוסט פסטיבל הפרחים. הפסטיבל כולל מצעדים של כרכרות מעוטרות בפרחים ושל מכוניות עתיקות ומרוצי סוסים. שני מועדוני כדורגל גדולים פועלים בעיר - אתלטיקו נסיונל ודפורטיבו אינדפנדיינטה מדיין, והעיר ידועה בקולומביה גם בשל מועדוני השחייה הפועלים בה. נמל התעופה חוסה מאריה קורדובה המשרת את מדיין הוא נמל תעופה בינלאומי, ממנו ממריאות טיסות סדירות לערים המרכזיות בשכנותיה של קולומביה ואף לארצות הברית. רכבת קלה מחברת בין פרווריה של העיר, ובסוף העשור הראשון של המאה ה-21 נחנכו בה נתיבים מיוחדים לאוטובוסים המונעים באמצעות גז טבעי. ארגנטינה בואנוס איירס, ארגנטינה ספרד בילבאו, ספרד ספרד ברצלונה, ספרד מקסיקו מונטריי, מקסיקו (מ־1996) איטליה מילאנו, איטליה ארצות הברית פורט לודרדייל, פלורידה, ארצות הברית אוסטרליה גולד קוסט, קווינסלנד, אוסטרליה אתר האינטרנט הרשמי של מדיין אתר העיר הרשמי (בספרדית) הניו יורק טיימס, 25 שנים אחרי מותו, מדיין נאבקת ברוחו של פבלו אסקובר, באתר הארץ, 25 בספטמבר 2018 מדיין, באתר אנציקלופדיה בריטניקה (באנגלית) אד ווליאמי, עיר החטאים: העבר האלים לא יוצא ממדיין, באתר nrg‏, 27 ביוני 2013
37

שנת 37 היא השנה ה-37 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 37 ניתן לה בדיעבד. כל התאריכים שלהלן הם לפי הלוח היוליאני. הפרוש שאול התרסי מתנצר לאחר שישו נגלה אליו בחיזיון. לאחר כשנתיים הוא משנה את שמו לפאולוס. 18 במרץ – קליגולה מוכתר לקיסר 9 באפריל – רעידת אדמה הורסת את העיר אנטיוכיה אוקטובר – הקיסר קליגולה נעשה חולה מאוד, כנראה כתוצאה מהרעלה. הוא מחלים ממחלתו, אך הוא מתחיל להרוג את האנשים הקרובים אליו, אותם הוא רואה כאיום רציני. 15 בדצמבר – נירון קיסר, קיסר רומא (נפטר ב-68)• יוסף בן מתתיהו (נפטר ב-100) 16 במרץ – טיבריוס, קיסר רומא (נולד ב-42 לפנה"ס) להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 37‎ נפטרים ב-37‎ מדיה וקבצים בנושא 37 בוויקישיתוף
הצפרדע המשוגעת

הצפרדע המשוגעת (באנגלית: Crazy Frog) היא מותג שיווקי שמקורו באנימציית מחשב שנעשתה על ידי אריק וורנקויסט. האנימציה כללה אפקטים קוליים שנוצרו על ידי דניאל מלמדהאל, שניסה לחקות רעש של מנוע דו-פעימתי. אפקטים אלו הפכו לסינגלים מוזיקליים. והמשך כלל המותג מגוון סינגלים ואלבומים. נוסף לכך נוצר מגוון רחב של מוצרי הצפרדע המשוגעת, מבובות ועד רינגטון. ב-1997 דניאל מלמדהאל, נער שוודי בן 17, הקליט את עצמו מחקה את הצליל של מנוע בעירה פנימית. הוא פרסם את הקובץ באתרו, והקובץ משך את תשומת לבו של איש טלוויזיה שוודי ששכנע את דניאל להופיע בשידור חי בטלוויזיה. לאחר ההופעה בטלוויזיה, הקלטות של ביצועי הנער החלו להופיע ברשתות P2P. בשנת 2003 אריק וורנקויסט, חברו של דניאל, כלל את האפקטים הקוליים שדניאל ביצע באנימציה תלת־ממדית. באנימציה הופיעה דמות שאריק קרא לה "הדבר המעצבן" (The Annoying Thing). אנימציה זו היא זו שגרמה לבדיחת האינטרנט התמימה להפוך למותג שיווקי. תחת שם הדמות "הדבר המעצבן" (The Annoying Thing) הופיעה דמות שהיא מעין דו-חיים, בעלת דמיון רב לצפרדע. הדמות לבושה בקסדת אופנוע לבנה, ז'קט עור ומשקפי הגנה. קשתית העין של אחת מהעיניים גדולה באופן משמעותי מהאחרת ואיבר המין בולט. באנימציה, הדמות מחקה תנועות ידיים המפעילות ידיות אופנוע, תוך כדי השמעת צליל של מנוע. בשנת 2004 קבוצה בשם !Jamba רכשה את הזכויות להפקת רינגטון. הרינגטון זכה להצלחה גדולה ונעשו לו מגוון וריאציות במגוון סגנונות מוזיקה. ידוע ש-Jamba הרוויחה מהרינגטון 14 מיליון לירות שטרלינג. הרינגטון הפך נפוץ בבריטניה, באוסטרליה ובישראל. הצלחת הרינגטונים והאנימציות גרמה לצעד הבא - הפקת אלבומים וסינגלים. עד 2005 הוצאו שבעה אלבומים וסינגלים של הצפרדע המשוגעת. בנוסף לכך נוצרו גם משחק לוח, משחק וידאו, קופסת אוכל, ילקוט ומטהר אוויר. יצאה גם סדרת טלוויזיה המבוססת על דמות הצפרדע. במהלך שנת 2005 יצא קליפ חדש של הצפרדע המשוגעת, עם השיר "We Are the Champions" (במקור של להקת הרוק Queen) ועוד קליפים, שרובם פורסמו באינטרנט. אתר האינטרנט הרשמי של הצפרדע המשוגעת (באנגלית) הצפרדע המשוגעת, ברשת החברתית פייסבוק הצפרדע המשוגעת, ברשת החברתית אקס (טוויטר) הצפרדע המשוגעת, ברשת החברתית אינסטגרם הצפרדע המשוגעת, ברשת החברתית טיקטוק הצפרדע המשוגעת, ברשת החברתית VK הצפרדע המשוגעת, סרטונים בערוץ היוטיוב הצפרדע המשוגעת, באתר אפל מיוזיק (באנגלית) הצפרדע המשוגעת, באתר ספוטיפיי הצפרדע המשוגעת, באתר Last.fm (באנגלית) הצפרדע המשוגעת, באתר AllMusic (באנגלית) הצפרדע המשוגעת, באתר MusicBrainz (באנגלית) הצפרדע המשוגעת, באתר דיזר הצפרדע המשוגעת, באתר Yandex.Music (ברוסית) הצפרדע המשוגעת, באתר Discogs (באנגלית) הצפרדע המשוגעת, באתר Genius הצפרדע המשוגעת, באתר בילבורד (באנגלית)
וולבי אדום-צוואר

ווֹלבי אדום-צוואר או ווֹלבי בנט (שם מדעי: Notamacropus rufogriseus), הוא אחד ממיני הסוג קנגורו, יונק מתת-הסדרה של חיות הכיס, שמוצאו מערבות אוסטרליה. צווארו הוא בגוון אדמדם, ומכאן בא לו שמו. אפו וכפותיו שחורות, ויש לו פס לבן על השפה. משקלו בין 13.80 ל-18.60 ק"ג, ואורך גופו כולל ראשו כ-90 ס"מ, אף שהזכרים גדולים באופן כללי מהנקבות. אורך חייו הממוצע של וולבי אדום-צוואר הוא 15 שנה. הוולבי חי ביערות לא סבוכים. הוא נפוץ במזרח אוסטרליה, טסמניה, באיים שונים במצר בס (אף שלא ידוע האם האוכלוסיות באיים טבעיות או שהובאו על ידי האדם) ובחבל קנטרברי שבאי הדרומי של ניו זילנד. הוולבי אדומי הצוואר הם בעלי חיים יחידאים (סוליטרים) לרוב, אולם כאשר המזון והמים מצויים בשפע הם מתאספים בקבוצות של עד 30 פרטים. כאשר הם מתקבצים, יש להם היררכיה חברתית הדומה לזו של מיני וולבי אחרים. הם פעילים בעיקר בין הערביים, ואת רוב שעות היום הם מבלים במנוחה במחסה. הנקבות מגיעות לבגרות מינית בין 14 ל-19 חודשים, בעוד שהזכרים מגיעים לבגרות מינית בגיל שנתיים. תקופת הייחום של נקבת הוולבי אדום-הצוואר נמשכת 32 יום. לאחר הריון של 30 יום ממליטה הנקבה גור יחיד. הנקבה עשויה להמליט לאורך כל חודשי השנה, מלבד נקבות תת-המין הטסמני, הידוע גם כוולבי בנט (M. r. rufogriseus), אשר ממליטות בעיקר בין פברואר לאפריל. הגור נשאר בכיס אימו כ-280 יום, ונגמל מיניקה בערך בגיל שנה. הנקבות עשויות להמשיך לחיות בסביבת אמותיהן, ואילו הזכרים עוזבים את הסביבה בגיל שנתיים. הוא ניזון מעשב ומענפים. M. r. banksianus ‏(Quoy & Gaimard, 1825) – וולבי אדום-צוואר M. r. rufogriseus ‏(Desmarest, 1817) - וולבי בנט - חי בטסמניה. וולבי בנט קטן יותר בממדיו (תופעה המוכרת כננסות איים), פרוותו ארוכה ושעירה יותר M. r. fruticus‏ (Ogilby, 1838) וולבי לבקן גור וולבי בכיס מדיה וקבצים בנושא וולבי אדום-צוואר בוויקישיתוף וולבי אדום-צוואר, באתר ITIS (באנגלית) וולבי אדום-צוואר, באתר NCBI (באנגלית) וולבי אדום-צוואר, באתר Animal Diversity Web (באנגלית) וולבי אדום-צוואר, באתר האנציקלופדיה של החיים (באנגלית) וולבי אדום-צוואר, באתר GBIF (באנגלית) וולבי אדום-צוואר באתר IUCN (באנגלית) Red-necked Wallaby Ballenger, L. 1999. "Macropus rufogriseus" (On-line), Animal Diversity Web Australian Faunal Directory, biodiversity.org.au (באנגלית) Red-Necked Wallaby
רמבו

האם התכוונתם ל... רמבו (סדרת סרטים) (Rambo) - סדרת סרטי קולנוע בכיכובו של סילבסטר סטאלון ארתור רמבו (Rimbaud) - משורר צרפתי מוניקה רמבו (Rambeau) - דמות בדיונית של גיבורת-על
זמן אוניברסלי מתואם

זמן אוניברסלי מתואם או UTC (באנגלית: Coordinated Universal Time; בצרפתית: Temps Universel Coordonné) הוא תקן הזמן העיקרי לפיו נמדדים ומתואמים השעונים במדינות השונות. אזורי זמן מסביב לעולם מתוארים ביחס לתקן זה. לדוגמה: אזור הזמן בישראל הוא UTC+2 בחורף, ו-UTC+3 בשעון הקיץ. שמו הקודם והנפוץ של ה-UTC הוא GMT – Greenwich Mean Time או בעברית שעון גריניץ' (מילולית: השעה הממוצעת בגריניץ'). שינוי השם נובע משתי סיבות. ראשית, כדי לא להשתמש בשמו של מקום מסוים, מכיוון שהמדידות נעשות על ידי מספר גורמים בינלאומיים. שנית, עם המעבר ל-UTC הזמן החל להימדד על ידי שעונים אטומיים ולא באמצעות צפייה בגרמי השמיים, כפי שנעשה במאות השנים הקודמות. על אף שינוי השם ושינוי שיטת המדידה, UTC עדיין מבוסס על השעה הממוצעת בקו האורך 0° העובר במצפה הכוכבים הישן של גריניץ'. ראשי התיבות UTC נוצרו כפשרה בין ראשי התיבות באנגלית (CUT) וראשי התיבות בצרפתית (TUC). בהקשרים תעופתיים וימיים, לרוב נקרא זמן UTC "זמן זולו" – Zulu time, והשעה מצוינת בתוספת Z: למשל השעה 23:20 UTC ב"זמן זולו" תיכתב כ-2320Z. ערך מורחב – דקה מעוברת כיוון שקצב הסיבוב של כדור הארץ אינו קבוע, וחלים בו שינויים קלים, נוצר מעת לעת פער בין השעה הנמדדת בשעונים האטומיים לשעה המתקבלת בתצפיות אסטרונומיות. פער זה אינו עולה בדרך כלל על שבר של שנייה, והוא מתוקן ב-UTC על ידי הוספת שנייה מדי כמה שנים, כאשר הפער, ברוב השעונים בעולם המשתתפים בקביעת UTC, עולה על 0.9 שנייה. הוספת השנייה היא בעצם עצירת השעונים האטומיים לשנייה אחת, או קביעת דקה בת 61 שניות. בפעם האחרונה נוספה שנייה כזו ב-31 בדצמבר 2016. לפני כן, שניות הוספו בממוצע מדי שנה וחצי. UTC מתוחזק על ידי מספר מדינות בחסות ארגונים בינלאומיים שמודדים באופן מדויק מאוד הן את מעבר הזמן והן את השינויים בתנועת כדור הארץ. מדיה וקבצים בנושא זמן אוניברסלי מתואם בוויקישיתוף אתר המציג את אזורי הזמן השונים בעולם אמיתי זיו, הכירו את האחראית על השעון הלאומי של ישראל, באתר TheMarker‏, 7 בנובמבר 2014 קרני אלדד, ‏"אם לא נשמור על זמן מדויק, יהיה כאוס", בעיתון מקור ראשון, 23 בספטמבר 2018 זמן אוניברסלי מתואם, באתר אנציקלופדיה בריטניקה (באנגלית)
סאות' בנק

סאות' בנק (באנגלית: The South Bank - "הגדה הדרומית") הוא אזור לאורך הגדה הדרומית של נהר תמזה בעיר לונדון, בקרבת תחנת רכבת ווטרלו, על קו התפר בין רובע למבת' לרובע סאת'ק. האזור הוא מרכז תרבות עיקרי בלונדון. מעמדו כמרכז תרבות החל בשנת 1951, אז נערך במקום פסטיבל בריטניה שעבורו נבנה אולם הפסטיבל המלכותי, המהווה היום חלק ממרכז סאות' בנק. בשנת 1967 נבנו אולם המלכה אליזבת וחדר פרסל, ובשנת 1968 נפתחו לקהל גלריית הייווארד והתיאטרון המלכותי הלאומי. ב-1976 נפתחו באתר תיאטרון הסרטים הלאומי ו-מכון הסרטים הבריטי. כמו כן נמצאים במקום מגדל לונדון ויקאנד טלוויז'ן, ומרכז הטלוויזיה של לונדון מצידו המזרחי של האזור נמצאים בית המחוז והלונדון איי שנבנה בשנת 2000, ומצידו המערבי מוזיאון טייט מודרן. התיאטרון המלכותי הלאומי - אחד ממבני התרבות באזור סאות' בנק מרכז סאות' בנק - דוגמה לאדריכלות ברוטליסטית הלונדון איי אתר האינטרנט הרשמי של סאות' בנק תמונות אתר לונדון איי
רכס רוונזורי

רכס רוונזורי (בסוואהילי: Safu ya Ruwenzori – "הרי רוונזורי") הוא רכס הרים במרכז אפריקה, המצוי על הגבול בין אוגנדה לרפובליקה הדמוקרטית של קונגו ומתנשא עד לגובה של 5,109 מטרים. הגבוהים שבהרי רוונזורי, יחד עם הר הקילימנג'רו והר קניה, הם היחידים המכוסים שלג באופן קבוע באפריקה. אורכו של הרכס 120 ק"מ ורוחבו 65 ק"מ. הוא מורכב משישה גושי הרים המופרדים על ידי גאיות עמוקים: הר בייקר, הר אמין, הר גסי, הר לואיג'י די סאבויה, הר ספיק והר סטנלי. הר סטנלי הוא הגדול ביותר ולו מספר פסגות, ומרגריטה היא הגבוהה שבהן. בהרי רוונזורי 43 קרחונים ידועים הנמצאים על שישה הרים ששטחם הכולל הוא 5 קמ"ר, כמעט מחצית מסך שטח הקרחונים באפריקה. הרכס בנוי מסלעים מותמרים, והסברה המקובלת היא שההרים נוצרו כתוצאה מתנועת לוחות. ההרים מצויים באזור לח מאוד שלעיתים קרובות אפוף בערפל. הסלעים הללו הניבו קרקע שרמת הפוריות שלה איננה אחידה. רכס רוונזורי משמש כמאגר מים חשוב. הוא מזין את אגמי אדוארד וג'ורג', שיש להם חשיבות כלכלית לתושבי האזור. יש הסוברים כי הם אף הרי הירח (Montes Lunae) שהוזכרו על ידי תלמי כמקורו של הנילוס הלבן, אם כי תיאוריו אינם ברורים דיים כדי לזהותם באופן ודאי. על כל פנים, ההערכות המקובלות גורסות כי כחצי מיליון מתושבי אוגנדה תלויים ברכס על מנת לקבל את צריכת המים שלהם, כמו גם כמגן טבעי מפני שיטפונות ואסונות טבע אחרים. הרכס מהווה יעד תיירותי. להרים חשיבות כלכלית נוספת, שכן באזור מצויים מרבצי נחושת וקובלט. הפארק הלאומי הרי רוונזורי הוא אתר מורשת עולמית הנמצא ברכס רוונזורי באוגנדה. שטחו של הפארק הוא כ-1,000 קמ"ר. בשטח זה ישנם מספר מפלי מים, אגמים, קרחונים וההר השלישי בגובהו באפריקה - הר סטנלי. הנקודה השנייה בגובהה ברכס זה היא פסגת הר ספיק. האקלים תלוי בגובה, אך הוא מושפע גם מרוחות הנושבות מכיוון מזרח וממחזוריות שנתית בעלת שתי נקודות שיא (החודשים הלחים ביותר הם מרץ עד מאי ואוגוסט עד נובמבר). רכס רוונזורי הוא מאוד לח באופן כללי, וברוב ימות השנה יורד בו גשם, כולל בחודשים היבשים. הפארק ידוע בזכות הפלורה שלו הכוללת מספר רב של מינים אנדמיים לאזורים הגבוהים. אופי הצמחייה תלוי במידה רבה בגובה, כאשר יש להבחין בין מספר אזורים שונים. מתחת ל-2,400 מטרים הצמחייה מוגדרת כיער גשם טרופי שבור, המורכב ממינים כגון סימפוניה גלובוליפרה ופרונוס אפריקני. באזור זה יש מעט עצים גדולים ולפיכך חופת העצים שבורה מלבד בתחתית העמקים ובפסגות ההרים, שהם המקומות שבהם מדרונות ההרים מתונים. אזור היער השבור מתמזג ליער במבוק המגיע עד לגובה 3,000 מטרים. יער הבמבוק מתחלף בקרקע ענייה המאופיינת בצמחיית שדה בור שבה גדלים בעיקר שיחים מסדרת האברשאים. אוכלוסיית בעלי החיים בפארק כוללת פילי יער אפריקניים, כמה מיני פרימטים, ועופות אנדמיים. מדיה וקבצים בנושא רכס רוונזורי בוויקישיתוף מידע על הרכב באתר WCMC (הקישור אינו פעיל, 21 במאי 2017) רכס רוונזורי, באתר אנציקלופדיה בריטניקה (באנגלית)
צבי סוף הסוואנה

צבי סוף הסוואנה (שם מדעי: Redunca redunca) הוא מין בסוג צבי סוף מתת משפחת צבאי סוף. צבי סוף הסוואנה נפוץ במרכז אפריקה וחי בעיקר באזורי אדמות מרעה קרוב למים. צבעו אדמדם עם צבע בהיר יותר מאחור וצבע לבן בבטנו. לזכרים קרניים עקומות שמצביעות קדימה והם עשויים לשקול עד 55 ק"ג. הזכרים מגיעים לגובה של 75 עד 89 ס"מ והנקבות לגובה של 69 עד 76 ס"מ. לזכרי צבי סוף הסוואנה שריקות מיוחדות ולנקבות קול דמוי קרקור צפרדע. הם חיים לבד או בקבוצות קטנות מורכבות ממספר פרטים. צבי סוף הסוואנה פעיל במהלך היום, אך נסוג לאזורים קרים יותר כשטמפרטורת היום מגיעה לשיאה. מדיה וקבצים בנושא צבי סוף הסוואנה בוויקישיתוף צבי סוף הסוואנה, באתר ITIS (באנגלית) צבי סוף הסוואנה, באתר NCBI (באנגלית) צבי סוף הסוואנה, באתר Animal Diversity Web (באנגלית) צבי סוף הסוואנה, בבסיס הנתונים ARKive (באנגלית) צבי סוף הסוואנה, באתר האנציקלופדיה של החיים (באנגלית) צבי סוף הסוואנה, באתר GBIF (באנגלית) צבי סוף הסוואנה באתר IUCN (באנגלית) צבי סוף הסוואנה באתר הרשימה האדומה של IUCN
קודו מסורטט

קודו מסורטט (שם מדעי: Tragelaphus scriptus; קרוי באנגלית: Bushbuck) הוא אנטילופה אפריקנית בינונית החיה באזורים מיוערים באפריקה שמדרום לסהרה. מין בסוג קודו מתת משפחת פרים. גובהו של הקודו המסורטט בסביבות 90 ס"מ ומשקלו נע בין 30 ל-80 ק"ג (תלוי בתת-מין). לקודו המסורטט פרווה בצבע חום בהיר, עם עד שבעה פסים וכתמים לבנים בצדדיו. החרטום לבן גם כן. לזכרים קרניים שעשויות להגיע לאורך של למעלה מחצי מטר עם פיתול אחד. הם ניזונים בעיקר מעשב, אך יכולים לאכול כל חומר צמחי אחר. הקודו פעילים כמעט 24 שעות ביום, אך נוטים להיות פעילי לילה באזורים מיושבים באדם. הם חיים בדרך כלל כבודדים, אך לעיתים גם בזוגות. ההיריון נמשך כ-180 יום ובסופו נולד גור במשקל של כ-4 ק"ג. הם מגיעים לבגרות מינית בגיל שנה. אורך חייהם כ-12 שנה. T. s. scriptus T. s. bor T. s. decula T. s. fasciatus T. s. knutsoni T. s. meneliki T. s. ornatus קודו סילבטיכוס ( Tragelaphus sylvaticus) הופרד למין עצמאי, לדעת כמה חוקרים. קודו מסורטט בספארי ברמת-גן מדיה וקבצים בנושא קודו מסורטט בוויקישיתוף קודו מסורטט, באתר ITIS (באנגלית) קודו מסורטט, באתר NCBI (באנגלית) קודו מסורטט, באתר Animal Diversity Web (באנגלית) קודו מסורטט, בבסיס הנתונים ARKive (באנגלית) קודו מסורטט, באתר האנציקלופדיה של החיים (באנגלית) קודו מסורטט, באתר GBIF (באנגלית) קודו מסורטט, באתר אנציקלופדיה בריטניקה (באנגלית) Bushbuck קודו מסורטט באתר הרשימה האדומה של IUCN
הפארק הלאומי המלכה אליזבת

הפארק הלאומי המלכה אליזבת (באנגלית: Queen Elizabeth National Park) היא שמורה מתויירת באוגנדה. השמורה מצויה במערב המדינה ומשתרעת על שטח של כ-2,000 קמ"ר מימת ג'ורג'(אנ') עד ימת אדוארד וסביב ערוץ קזינגה שמחבר ביניהם. הפארק קרוי על שמה של המלכה אליזבת השנייה ונוסד ב-1954. הפארק ידוע בחיות הבר שבו. אף על פי שבעלי חיים רבים נהרגו במלחמת טנזניה-אוגנדה, מינים רבים התאוששו, כולל: היפופוטמים, פילים, נמרים, אריות ושימפנזות; כיום חיים בפארק 95 מיני יונקים ולמעלה מ-500 מיני עופות. השמורה כוללת את יער מאראמאגמבו והיא גובלת בקיגזי ושמורת השעשועים קימבורו, הפארק הלאומי קיבאלה והפארק הלאומי וירונגה שברפובליקה הדמוקרטית של קונגו. העיר קססה שוכנת בקצה הצפון מערבי של הפארק. מדיה וקבצים בנושא הפארק הלאומי המלכה אליזבת בוויקישיתוף אתר האינטרנט הרשמי של הפארק הלאומי המלכה אליזבת הפארק הלאומי המלכה אליזבת, באתר אנציקלופדיה בריטניקה (באנגלית)
ציקלון בה

ציקלון בי CYCLON B (בגרמנית: Zyklon B או Uragan D 2, נהגה גם: ציקלון בֶּה) הוא שמו המסחרי של חומר שנועד במקורו להשמדת מזיקים. הנאצים עשו בו שימוש נרחב לרצח המוני של יהודים ואחרים, בתאי גזים שהוסוו כמקלחות. הרעל שימש בעיקר במחנה ההשמדה אושוויץ-בירקנאו ובמידה פחותה בהרבה במחנות אחרים כגון מיידנק. החומר היה עשוי כדוריות של חומר נקבובי: דיאטומיט (המשמש כחומר ספיגה ובידוד עקב יכולת הספיגה הגבוהה שלו) או סיבי עץ (pulp) שהיו ספוגים במימן ציאנידי (HCN) (אשר נקודת הרתיחה שלו היא 26°C). ברגע שהוצא מאריזתו האטומה ובא במגע עם אוויר, התאדה ממנו גז החנק מימן ציאנידי. את הציקלון בה המקורי פיתח בשנות ה-20 פריץ הבר, כימאי גרמני נודע ממוצא יהודי (חתן פרס נובל לכימיה), כחומר להשמדת מזיקים. בתחילת 1934 אילצו אותו הנאצים לעזוב את גרמניה, עקב יהדותו. קדם לציקלון בה החומר ציקלון אה, Zyklon A שנועד אף הוא להשמדת מזיקים, אך ייצורו נאסר באמנת ורסאי, לאחר שהתברר שניתן להשתמש בו כנשק כימי לפגיעה בבני אדם. בגרסתו המקורית כלל ציקלון בה גם חומר בעל ריח או מגע מיוחדים, שנועד להתריע על החשיפה לגז, אך הנאצים הזמינו אצל היצרנים, "אי גה פארבן", גרסה שממנה הוצא חומר זה. לאחר המלחמה הועמדו לדין חלק ממנהלי המפעל שייצר את ציקלון בה בפני בית דין צבאי אמריקאי בנירנברג וכמה מהם נידונו לתקופות מאסר על חלקם בתהליך ההשמדה. תחילה שימש ציקלון בה במחנות הריכוז להשמדת כינים, כדרך למניעת התפשטותה של מחלת הטיפוס. בספטמבר 1941 החלו ניסויים במחנה ההשמדה אושוויץ, בשימוש בחומר לרצח בני אדם. מימן ציאנידי השואה – מונחים מדיה וקבצים בנושא ציקלון בה בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מלחין

מלחין או קומפוזיטור הוא אדם העוסק בהלחנה, יוצר מוזיקה, לרוב תוך שימוש בייצוג מוזיקלי כמו תווים. בזמן תחילת התפתחות המוזיקה האירופאית הקלאסית, תפקיד המלחין לא היה חשוב יותר מאשר תפקיד המבצע. שימור יצירות אינדיבידואליות לא נעשה כמעט כלל ומוזיקאים מבצעים שינו יצירות תכופות. לעומת זאת, כעבור זמן, הייצוג המוזיקלי שנכתב על ידי המלחין קיבל חשיבות כשל הוראות נוקשות שאין לסטות מהן ללא סיבה. במוזיקה פופולרית בנוסף למלחין ישנו גם פזמונאי, המחבר מילים ללחן. מלחינים מפורסמים מרחבי העולם כוללים את באך, מוצרט, היידן, בטהובן, שופן, שוברט, צ'ייקובסקי, ז'אק אופנבך ופריד אל אטרש. בישראל מאוגדים המלחינים במסגרת איגוד הקומפוזיטורים בישראל. מלחינים, דף שער בספרייה הלאומית Composer definition and meaning | Collins English Dictionary, www.collinsdictionary.com (באנגלית אמריקאית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
התיאטרון המלכותי הלאומי

התיאטרון המלכותי הלאומי (באנגלית: Royal National Theatre) הוא בניין ולהקת תיאטרון באזור סאות' בנק שבלונדון. הבניין נמצא מזרחית לגשר ווטרלו ונמצאים בו שלושה אולמות תיאטרון - אולם על שם לורנס אוליבייה, המנהל האומנותי הראשון של התיאטרון; אולם ליטלטון (על שם סר אוליבר ליטלטון, היו"ר הראשון של התיאטרון) ואולם קוטסלו (על שם לורד קוטסלו - ראש מנהלת התיאטראות של סאות' בנק בעת הקמת התיאטרון). את המבנה תכנן האדריכל דניס לאסדון והוא נפתח לקהל בשנת 1976 בשם "התיאטרון הלאומי". השם "התיאטרון המלכותי הלאומי" ניתן לו בשנת 2000. אולם אוליביה בנוי בסגנון התיאטרון היווני העתיק שבאפידאורוס, כלומר הצופים מצויים מכל עברי הבמה, והוא מסוגל להכיל 1,160 צופים. אולם ליטלטון מסוגל להכיל 890 צופים ואולם קוטסלו מסוגל להכיל 300 צופים. בתיאטרון מוצגים מחזות קלסיים של שייקספיר ושל מחזאים אחרים, וכן מחזות מודרניים ומחזות זמר. לורנס אוליבייה (1963–1973) פיטר הול (1973–1988) ריצ'רד אייר (1988–1997) טרבור נון (1997–2003) ניקולס הייטנר (2003–2015) רופוס נוריס (2015– ) מדיה וקבצים בנושא התיאטרון המלכותי הלאומי בוויקישיתוף אתר האינטרנט הרשמי של התיאטרון המלכותי הלאומי (באנגלית) התיאטרון המלכותי הלאומי האנגלי, דף שער בספרייה הלאומית התיאטרון המלכותי הלאומי, ברשת החברתית פייסבוק התיאטרון המלכותי הלאומי, ברשת החברתית אקס (טוויטר) התיאטרון המלכותי הלאומי, באתר אנציקלופדיה בריטניקה (באנגלית) אתר התיאטרון ערך זה הוא קצרמר בנושא תרבות ובנושא לונדון. אתם מוזמנים לתרום לוויקיפדיה ולהרחיב אותו.
סמל המעוין האדום

סמל המעוין האדום (באנגלית: Red Crystal flag) הוא סמל נייטרלי מבחינה פוליטית ודתית, שאישורו על ידי ארגון הצלב האדום הבינלאומי התקבל כפשרה המאפשרת את הצטרפותו של ארגון מגן דוד אדום הישראלי לארגון. לאחר מחלוקת רבת שנים שבעטיה סירב ארגון הצלב האדום הבינלאומי לקבל לשורותיו את ארגון מגן דוד אדום הישראלי (מד"א), הוסכם, במסגרת פרוטוקול III, על סמל נייטרלי שיאפשר את קבלתו של מד"א. בשל ניסוחה של אמנת ז'נבה משנת 1949, על מנת לאפשר הוספת סמל נוסף המציין מבנים וכלי רכב רפואיים המוגנים במסגרת האמנה, נדרשה הצבעה של כל 192 המדינות החברות באמנה. בין 5 בדצמבר ל-8 בדצמבר 2005 התקיים כנס של המדינות החברות באמנה ביוזמתה של ממשלת שווייץ, והוסכם בו על אימוץ דגל המעוין כסמל נייטרלי בעל מעמד שווה לסמל הצלב האדום והסהר האדום. בעד קבלת הסמל הנייטרלי הצביעו 98 מדינות, 27 התנגדו, 10 מדינות נמנעו ו-57 נעדרו. רוב המדינות שהתנגדו לסמל החדש היו מדינות ערביות ומוסלמיות אשר התנגדו לסמל שיאפשר הגנה בינלאומית למגן דוד - סמלו של מד"א. בהתאם לפרוטוקול III לאמנה, מדינה יכולה להשתמש בשטחה היא בכל סמל פנימי שתרצה, או בשילוב של הסמל בתוך דגל המעוין האדום. במקרה שמדינה תרצה להשתמש בסמל, תחילה עליה להודיע על כך למדינות החברות באמנת ז'נבה, באמצעות ממשלת שווייץ. כאשר ארגון מקומי משתתף בפעילות בינלאומית, על הארגון להשתמש בסמלו כשהוא משולב בדגל המעוין האדום. דגל המעוין האדום ובו הצלב האדום. דגל המעוין האדום ובו הסהר האדום. דגל המעוין האדום ובו סמל מגן דוד אדום. דגל המעוין האדום ובו צלב וסהר אדומים. מדיה וקבצים בנושא סמל המעוין האדום בוויקישיתוף הסכם שיתוף פעולה נחתם בין מד"א לבין הצלב האדום הצרפתי, באתר ynet, 30 במאי 2004
רוברט מ. פירסיג

רוברט מיינרד פירסיג (באנגלית: Robert M. Pirsig;‏ 6 בספטמבר 1928 - 24 באפריל 2017) היה פילוסוף וסופר אמריקאי, שנודע בזכות ספרו הראשון, "זן ואמנות אחזקת האופנוע" (1974). הספר מתאר בקווים כלליים את רעיונותיו של פירסיג על איכות, בדרך של סיפור אוטוביוגרפי בעיקרו, על מסעם של אדם ובנו על אופנוע לרוחב צפון אמריקה, בלוויית חברים. הספר הוא רב-מכר עד עצם היום הזה. ב-1974 זכה פירסיג במלגת גוגנהיים כדי לאפשר לו לכתוב את ספר ההמשך "ליילה: חקירה על אודות המידות" (1991), שדן בנושא של המטאפיזיקה של האיכות. פירסיג היה ילד מחונן, עם מנת משכל של 170 בגיל 9. הוא הוקפץ מספר כיתות, דבר שיחד עם גמגום יצר חוויה קשה של ילדות בבית הספר. פירסיג התחיל את לימודיו הגבוהים באוניברסיטת מינסוטה ב-1943. אחרי שנשר מהלימודים שם, ואחרי שרות צבאי בקוריאה, הוא חזר כדי לקבל תואר ראשון ב-1950. לאחר מכן למד באוניברסיטה ההינדית בבנארס שבהודו, כדי להמשיך לחקור את פילוסופיית המזרח. ב-1954 נישא לננסי אן ג'יימס. לזוג נולד בן ראשון, כריס, ב-1956; ובן שני תאודור (טד), ב-1958. תוך שהוא מתפרנס מעבודות מזדמנות ומהוראת כתיבה, פירסיג בילה את השנים 1960–1963 בכניסה ויציאה מבתי חולים לחולי נפש. הוא טופל בנזעי חשמל. פירסיג התגרש מננסי ב-1978, והתחתן עם ונדי קימבול מאוחר יותר באותה שנה. לזוג נולדה בת, נל, ב-1981. פירסיג פרסם רק מעט מחוץ לשני הספרים העיקריים שלו ונמנע מחשיפה ציבורית. הוא שט בספינתו לעיתים קרובות באוקיינוס האטלנטי וחי גם בשוודיה, בבלגיה ובאנגליה. ב-1979 נדקר למוות כריס, בנו הראשון של פירסיג, שמילא תפקיד חשוב בספר "זן ואמנות אחזקת האופנוע", במהלך שוד בסן פרנסיסקו. מדיה וקבצים בנושא רוברט מ. פירסיג בוויקישיתוף רוברט מ. פירסיג, ברשת החברתית Goodreads רוברט מ. פירסיג, באתר "Find a Grave" (באנגלית) רוברט מ. פירסיג (1928-2017), דף שער בספרייה הלאומית Robert M. Pirsig, Author of ‘Zen and the Art of Motorcycle Maintenance,’ Dies at 88, הניו יורק טיימס, APRIL 24, 2017 מת מחבר "זן ואמנות אחזקת האופנוע", באתר ynet, 25 באפריל 2017 אהוד פירר, ‏לתקן אופנוע כמו חכם זן, בעיתון מקור ראשון, 29 באפריל 2018